ભારતમાં મુખ્યત્વે આંધ્રપ્રદેશ, કર્ણાટક, મહારાષ્ટ્ર, છત્તીસગઢ વગેરે રાજ્યોમાં કાજુનું ઉત્પાદન થાય છે. ગુજરાતમાં મુખ્યત્વે કાજુનું ઉત્પાદન ડાંગ અને વલસાડ જીલ્લામાં થાય છે. તાજા લણણી કરેલ કાજુનું બાહ્ય આવરણ ખાવા માટે યોગ્ય ન હોવાથી તેને લણણી પછી યોગ્ય પદ્ધતિ દ્વારા પ્રોસેસિંગ કરી, બાહ્ય આવરણ દૂર કરી બજારમાં વેચવામાં આવે છે. લણણી કરેલ પરિપકવ કાજુનું બાહ્ય આવરણ, પ્રોસેસિંગ એટલે કે સ્ટીમિંગ, કટિંગ, સૂકવણી, પીલિંગ દ્વારા દૂર કરવામાં આવે છે. ત્યારબાદ તેનું વર્ગીકરણ અને પેકિંગ કરી બજારમાં વેચવામાં આવે છે. કાજુ પ્રોસેસિંગની પધ્ધતિ અત્રે દર્શાવેલ છે.